Document ID: 31999R2605

Komisjoni määrus (EÜ) nr 2605/1999,
9. detsember 1999,
millega muudetakse määrust (EMÜ) nr 3846/87, millega kehtestatakse põllumajandustoodete nomenklatuur eksporditoetuste jaoks
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud määrusega (EÜ) nr 1253/1999, [2] eriti selle artiklit 13, ning muude põllumajandussaaduste ja -toodete turgude ühist korraldust käsitlevate määruste vastavaid sätteid,
ning arvestades, et:
(1) komisjoni määrusega (EMÜ) nr 3846/87, [3] viimati muudetud määrusega (EÜ) nr 1230/1999, [4] on koondnomenklatuuri alusel kehtestatud põllumajandustoodete nomenklatuur eksporditoetuste jaoks;
(2) elektroonilise andmeedastuse lihtsustamiseks ja kulude vähendamiseks tuleks määrused, milles määratakse kindlaks kõikide sektorite eksporditoetused, esitada ühtsemalt; selleks tuleks mitmete turgude korralduse ühised sihtkohad või püsivad riikiderühmad kodeerida ja kõnealused koodid tuleks lisada määrusesse (EMÜ) nr 3846/87;
(3) lisaks sihtkohtade ja püsivate riikiderühmade koodidele on riikide ja territooriumide nomenklatuuris loetletud kolmandad riigid ühenduse väliskaubanduse ja liikmesriikide vahelise kaubanduse statistika jaoks; valdkondade määrused võivad sisaldada ka riikide rühmade koode;
(4) käesoleva määrusega ettenähtud meetmed on kooskõlas kõikide asjaomaste korralduskomiteede arvamustega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EMÜ) nr 3846/87 muudetakse järgmiselt.
1. Artikli 1 teises lauses asendatakse sõna "lisa" sõnaga "I lisa".
2. Lisatakse artikkel 3a:
"Artikkel 3a
Mitmete turgude korralduse ühised sihtkohad või püsivad riikiderühmad on kodeeritud ja loetletud II lisas."
3. Olemasolev lisa "Põllumajandustoodete nomenklatuur" loetakse I lisaks.
4. Käesoleva määruse lisa lisatakse II lisana.
Artikkel 2
Käesolev määrus jõustub 1. septembril 2000.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 9. detsember 1999

Labels: 3
5
6